અનાજના બગાડ વિશે તેઓ કહે છે, ‘હું અનાજનો ક્યારેય બગાડ ન થાય એનું ધ્યાન રાખું છે. હું ક્યારેય પણ અનાજ ફેંકતી નથી. રોટલીઓ વધે તો અમે અમારી બાજુમાં આવેલા મંદિરની ગાયને ખવડાવી આવીએ છીએ અથવા તો ગરીબને આપી દઈએ છીએ. વધેલી વાનગીઓનો પણ હું ઉપયોગ કરી નાખું છું. કઠોળનું શાક વધી જાય તો એમાં ફરીથી વઘાર કરીને ગરમ મસાલો નાખીને મિસળ બનાવી નાખું છું. બ્રેડ કે ભાત વધે તો ભજિયાં બનાવું છું. વધેલી રોટલીને છાશમાં નાખીને એમાં વઘાર કરીએ તો સરસ ટેસ્ટી નાસ્તો તૈયાર થઈ જાય છે. એક વાર અમારે ત્યાં મહેમાનો જમવા આવવાના હતા ત્યારે મેં બટાટાની ભાજી બનાવી હતી, પણ અચાનક મહેમાનોનું આવવાનું કૅન્સલ થઈ ગયું તો મેં એમાંથી વડાં બનાવી દીધાં.’